edisnord/MILQA-question-generation huggingface dataset:
qgen: title: Fehér cápa context: A kardszárnyú delfinen (Orcinus orca) kívül – az embert nem számítva – a fehér cápának nincs más természetes ellensége. Az eddigi ismeretek szerint, manapság a szóban forgó cápa a legnagyobb ragadozóhal és a tengerben élő emlősök a táplálékállatának számítanak. A tengeri emlősökön kívül halakkal és madarakkal is táplálkozik. A Carcharodon nevű cápanem utolsó életben maradt képviselője, melyet a Természetvédelmi Világszövetség (IUCN) világszerte sebezhető fajnak minősít, továbbá a Washingtoni egyezmény (CITES) 2. listájában, a veszélyeztetett fajokról szólón is szerepel.
Peter Benchley Cápa (Jaws (wd)) című regényében, amelyből Steven Spielberg rendezésében forgatott híres film, a A cápa (Jaws) készült, ezt az állatot „vérszomjas emberevőként” mutatták be. Az ember azonban nem jellemző táplálékforrása, bár ennek némileg ellentmond, hogy a nem provokált cápatámadások többségéért a fehér cápa a felelős, és az embert ért cápatámadásokban is a legtöbbször ez a cápafaj az érintett.

Kérdések:
Mi a fehér cápa természetes ellensége?
Latinul hogy hívják a kardszárnyú delfint?
Hogy néz ki a kardszárnyú delfin?
A kardszárnyú delfin hol él?
Mit esznek a fehér cápák?
Hogy ejti el a madarakat a fehér cápa?
Milyen tengeri emlősöket fogyaszt a fehér cápa?
A fehér cápa veszélyeztetett faj?
Háyn fehér cápa él ma a világon?
Ki rendezte A cápa című filmet?
Mikor mutatták be A cápa című filmet?
A cápa című film valós történeten alapul?
Melyik regény volt az alapja Spielberg A cápa című filmjének?
Szívesen fogyaszt embert a fehér cápa?
Melyik cápafaj támadja meg leggyakrabban az embert?
qgen: title: Fehér cápa context: A világon a legtöbb embert ért cápatámadásért a fehér cápa felel – 2012-ben 272 hivatalos eset –, de alig fordul elő halálos kimenetelű. Ennek ellenére a fehér cápa híre sokkal rosszabb, mint például a második legveszedelmesebb cápafajé, a tigriscápáé, holott ez utóbbi egyedei is sok támadásért felelősek, és a támadásaik között nagyobb arányban fordulnak elő halálosak. Valószínűleg filmbéli ábrázolásai felelősek nagyobbrészt azért, hogy a közvélemény a fehér cápát véli a legveszedelmesebb és ezért legfélelmetesebb cápafajnak, mert a valóságos viselkedésüknél jóval vadabbnak mutatja be őket számos alkotás.

Kérdések:
Hány embert támadott meg fehér cápa 2012-ben?
Hány haláleset következett be 2012-ben fehér cápa támadása miatt?
Melyik a legveszedelmesebb cápafaj?
A fehér cápa után mi a második legveszedelmesebb cápafaj?
Hány ember esik áldozatul évente a tigriscápák támadásának?
A tigriscápa vagy a fehér cápa öl meg több embert évente?
Mi az oka annak, hogy az emberek annyira félnek a fehér cápáktól?
Hogy néz ki a tigriscápa?
A tigriscápák hol élnek?
Mekkora állat a tigriscápa?
qgen: title: Fehér cápa context: Az ember azért is nemkívánatos zsákmány a számára, mert izmaihoz és zsiradékához képest túlságosan sok a csontja, amit a cápa nehezen tud megemészteni. Ezt a tényt az is alátámasztja, hogy a fehér cápa a legtöbb esetben békén hagyja az embert a próbakóstolgatás után. A halálesetek többsége eme próbakóstolgatás utáni elvérzésből származik, nem pedig az ember részben vagy egészben való elfogyasztásából. 1990 és 2011 között 139 provokálatlan fehér cápatámadás történt, ezekből 29 volt halálos kimenetelű.

Kérdések:
Miért emésztené meg nehezen a cápa az embert?
Miért vezethet halálhoz a fehér cápák támadása?
Hány halálos fehércápa-támadás történt a világon 1990 és 2011 között?
Az 1990 és 2011 között történt 139 provokálatlan fehércápa-támadás hány százaléka volt halálos kimenetelű?
qgen: title: Fehér cápa context: Eme adatoktól eltérően vannak olyan kutatók, akik úgy vélik, hogy a kevés haláleset nem azért történik, mert a fehér cápa nem kedveli az ember izét, hanem a próbakóstolás után az áldozat valamilyen módon megszabadul – vagy kiúszik ő maga, vagy valaki más menti ki. Az 1980-as években, a Kaliforniai Tudományos Akadémia (angolul California Academy of Sciences (wd)) tengerbiológus igazgatója, John McCosker szerint, az egyedül fürdőzőket cápatámadás esetén senki sem tudja kimenteni, emiatt nagyobb a valószínűsége a halálnak, míg a csoportban fürdőzőket a többiek kihúzhatják a partra. McCosker és Timothy C. Tricas – utóbbi a Hawaii Egyetem (University of Hawaii (wd)) egyik írója és professzora – általános mintát dolgozott ki a fehér cápa támadásáról; ebben a fehér cápa rátámad áldozatára, utána pedig kivárja, hogy az elvérezzen vagy legalább eléggé legyengüljön. Az embernek az a képessége, hogy ilyenkor pánikszerűen el akarja hagyni a vizet, esetleg a társai segítenek is ebben, zavart okoz a fehér cápának, hiszen második támadásra vagy az áldozat elfogyasztásra már így nem tud sort keríteni.

Kérdések:
Mi lehet az oka annak, hogy a fehér cápa támadása a legtöbb esetben nem halálos az emberre nézve?
Milyen intézmény igazgatója volt John McCosker az 1980-as években?
John McCoskernek mi a foglalkozása?
Hogyan támad a fehér cápa az áldozatára?
Melyik egyetemen tanít Timothy C. Tricas?
Miért zavarja meg a fehér cápát az ember ösztönös viselkedése, amikor támadás áldozatául esett?
qgen: title: Fehér cápa context: Az eseményszervező cégek azzal érvelnek, amikor őket vádolják a cápatámadásokkal, hogy a villámcsapások világszerte több embert ölnek meg, mint amennyit a cápák megharapnak. Szerintük még több kutatásra lenne szükség, mielőtt betiltanák a hajókhoz történő cápacsalogatásokat véres állati maradványok segítségével, ez a módszer megváltoztathatja ugyanis a cápa természetes viselkedését és szokásait. Az egyik kompromisszum az lehetne, hogy a csalival történő odacsalogatást kizárólag a fehér cápák vándorútvonalain tegyék, távol az ember kedvelte fürdőzőhelyektől. A tisztességes rendezvényszervezők pedig ne etessék máshol a cápákat, így aztán csak azokat a cápákat figyeljék meg, melyek természetes módon táplálkoznak. Olyan javaslatok is érkeztek, hogy az adott területek önkormányzatai az ilyen jellegű események megszervezésére csak jóváhagyott üzleti terveket készítő cégeknek adjanak működési engedélyt.

Kérdések:
Mivel érvelnek a fehércápa-turizmusra szakosodott vállalkozások a tevékenységük mellett?
Miért káros a cápákra nézve, ha az emberek etetik őket?
Hogyan okozhatná a legkevesebb kárt a cápák és az emberek számára is az egyre népszerűbb fehércápa-turizmus?
qgen: title: Fehér cápa context: A húsevő cápák között a fehér cápa méretével talán csak a tigriscápa veheti fel a versenyt. A tigriscápa általában kisebb méretű, könnyebb és karcsúbb testfelépítésű, mint a szóban forgó porcos hal. A tigriscápa bebizonyított adatok szerint elérheti az 5,5 méteres hosszúságot és az 1524 kilogrammos testtömeget. Azonban megerősítetlen beszámolókból 7,4 méteres és 3110 kilogrammos tigriscápa is létezik. Egyéb nagytestű húsevő cápák: a grönlandi cápa (Somniosus microcephalus) és a Somniosus pacificus; mindketten megközelítik a másik két cápa hatalmas testméretét, azonban karcsúbb testfelépítésük miatt talán könnyebbek, mint a közismert fehér cápa. A cápák testtömegének a lemérését az is megnehezíti, mivel nincs közös megegyezés arról, hogy ilyenkor a cápa gyomortartalma is hozzászámítható-e vagy sem. Egyetlen harapással a fehér cápa 14 kilogrammos falást is kitép zsákmányából. Egy alkalommal akár több száz kilogramm táplálékot is képes elfogyasztani.

Kérdések:
Melyek a világ legnagyobb méretű cápafajai?
Hogyan lehet megkülönböztetni egymástól a tigriscápát és a fehér cápát?
Mekkorára nő egy tigriscápa?
A grönlandi cápának mi a latin neve?
Hogy hívjuk magyarul a Somniosus pacificust?
Hol él a Somniosus pacificus?
Hol van Grönland?
Miért nem egyszerű megbecsülni a cápák testtömegét?
Hány kiló húst tud kitépni egyszerre a fehér cápa az áldozatából?
Mennyi húst képes megenni a fehér cápa egyszerre?
qgen: title: Fehér gólya context: Európában és Ázsiában elterjedt, de élőhelyein egyre fogyatkozó madárfaj. Tollazata nagyrészt fehér, de szárnyainak végeit fekete tollak borítják. Lába hosszú, csőre hosszú, hegyes és piros. Ragadozó madár, és sokféle fajt fogyaszt; zsákmányol rovarokat, halakat, kétéltűeket, hüllőket, kisebb emlősöket és madarakat. Monogám, de a párok nem maradnak együtt egész életükben; a pár együtt építi a fészket gallyakból, amit azután évekig használnak. A tojó rendszerint négy tojást rak, melyek 33-34 nap múlva kelnek ki. A szülők felváltva kotlanak és mindketten táplálják fiókáikat. A kölyökgólyák 58-64 napos korukban repülnek ki, ezután a szülők még 7-20 napig etetik őket. A délre költöző fehér gólyák útvonala Libanonon keresztül vezet, ahol a költöző madarakat tömegesen lövik le a szórakozó sportvadászok.

Kérdések:
Védett madár a fehér gólya?
Hogy néz ki a fehér gólya?
Milyen színűek a fehér gólya tollai?
Mit eszik a fehér gólya?
A fehér gólya eszik csigát?
Mennyi időre választ párt magának a fehér gólya?
Hány tojást szokott rakni a fehér gólya?
Mikor kelnek ki a kis gólyák a tojásból?
A fehér gólyáknál a hím is szokott ülni a tojásokon?
Mikor repülnek ki a fészekből a kis gólyák?
Milyen útvonalon repülnek a fehér gólyák Afrikába?
Miért veszélyes a fehér gólyák számára Libanon?
qgen: title: Fehér gólya context: Az IUCN szerint nem veszélyeztetett. A középkorban az ember megtelepedése és erdőirtása kedvezett a fajnak, de a termelés módjának megváltozása és az iparosodás ahhoz vezetett, hogy a fehér gólya Európa egyes részeiről eltűnt a 19. században és a 20. század elején. A fajmegőrző programok és az újratelepítések miatt ma ismét megtalálható Hollandiában, Belgiumban, Svájcban és Svédországban. Vannak természetes ragadozói, és élősködők gazdája is lehet. Tollazatában rágótetvek telepedhetnek meg, és a fészekben atkák rejtőzhetnek.
Elterjedési területének számos részén meséket, regényeket ihletett, valamint közkeletű hiedelmeket, például azt, hogy ő hozza a kisbabát.

Kérdések:
A fehér gólya veszélyeztetett állat?
Minek a rövidítése az IUCN?
Miért tűnt el a fehér gólya Európa egyes részeiről a XX. század elején?
Milyen országokban él ma ismét fehér gólya az újratelepítéseknek köszönhetően?
Mik a fehér gólya természetes ragadozói?
Milyen élősködőktől szenvedhet a fehér gólya?
Miért mondják, hogy a gólya hozza a kisbabát?
Hol tartja úgy a népi hiedelem, hogy a gólya hozza a kisbabát?
qgen: title: Fehér gólya context: Társas madár; vándorútjain és afrikai telelőhelyein több ezres rajokat is észleltek. A nem szaporodó példányok költési időben 40-50 tagú rajokban kóborolnak. Dél-Afrikában elvegyül a sötét tollú Abdim-gólyákkal. A szaporodó párok is kisebb csoportokban vadászhatnak, és néhány helyről telepes fészkelést is jelentettek. A csoportok mérete és szociális szerkezete változó, bár a fiatalok általában a telep szélére szorulnak, és az idősebbek beljebb költenek, így eredményesebbek lesznek. Az egyedek a kapcsolatukat egymás tisztogatásával és más segítségekkel ápolják. A tisztogatást csak a fészeknél végzik. Az álló madár tisztogatja az ülőt, aki lehet a fiókája, vagy a testvére.
Feljegyezték, hogy mohát vett csőrébe, és azzal vitt vizet fiókáinak.
A vizelet és a széklet keverékét a saját lábára bocsátja, ez frissíti és hűti (urohidrózis). A meggyűrűzött madarak szenvedhetnek attól, hogy a gyűrű alatt összegyűlik a megszáradt keverék, ami nyomja a lábat, és sebeket okozhat.

Kérdések:
A fehér gólyák magányosan élnek?
Hol élnek az Abdim-gólyák?
Hogyan tisztogatják egymást a fehér gólyák?
Milyen funkciót tölt be a gólyáknál az, hogy egymást tisztogatják?
Mi az az urohidrózis?
A fehér gólya miért piszkítja össze a székletével a lábát?
Milyen kellemetlenséget okozhat a fehér gólyák számára a meggyűrűzés?
Miért gyűrűzik meg a fehér gólyákat?
qgen: title: Fehér gólya context: A fehér gólya nyílt területeken keresi élelmét, mezőkön, földeken, folyók partján, vagy vizeken. Kisebb állatokra, békákra, rákokra, kígyókra, rovarokra és rágcsálókra vadászik. A művelt területeken hasznosnak számít az egerek és a sáskák fogyasztása miatt.
A fehér gólyák sokféle állatot megesznek. Ritkán távolodnak el 5 km-nél messzebb a fészektől, és szeretik az alacsony növényzetet, mert úgy könnyebben megtalálják a zsákmányt. A táplálék összetétele helytől, évszaktól és a helyi állatvilágtól függ. A leggyakoribb zsákmányok a bogarak és az egyenesszárnyúak. Egy Spanyolországban végzett kutatás szerint a köpetek alapján a rovarok 49,5%-a volt bogár, és 43,7% egyenesszárnyú. Itt összesen a zsákmányállatok 99,3%-a volt rovar, de találtak gilisztákat, hüllőket, kétéltűeket, és kisemlősöket, mint pockokat, cickányokat és vakondokokat is. A cickányokat a lakóüregük bejáratánál fogják el. Ritkábban esznek kisebb madarakat, tojásokat és fiókákat, halakat, puhatestűeket és más ízeltlábúakat a rovarokon kívül, például Spanyolországban a rizsföldekre telepített Procambarus clarkii rákot vagy a skorpiókat.

Kérdések:
A fehér gólya hol vadászik?
Miért hasznos állat a fehér gólya?
Milyen messze távolodnak el a fészküktől a fehér gólyák?
Miért nem repülnek messzire a fészküktől a fehér gólyák?
Mitől függ a fehér gólya étrendje?
Mit eszik a fehér gólya leggyakrabban?
Hogyan tudja megfogni a fehér gólya a cickányt?
Megeszi más madarak tojását a fehér gólya?
Miért telepítették be a spanyol rizsföldekre a Procambarus clarkii rákokat?
qgen: title: Fehér gólya context: A fehér gólyák augusztus végén, szeptember elején indulnak el európai szaporodóhelyeikről Afrikába. Az úgynevezett Boszporusz-útvonal az egyik lehetséges vándorlási útvonaluk, amelynek során Európát a Márvány-tengernél hagyják el és Kis-Ázsián keresztül vonulnak afrikai telelőhelyeikre.
A telet a Kenyától, Ugandától Dél-Afrikáig terjedő szavannán, vagy a Száhel-övezetben töltik. Ezeken a területeken akár több ezren is lehetnek egy csapatban. Néhányan Nyugat-Szudántól és Csádtól nyugatra fordulnak, és elérik Nigériát. Tavasszal hazatérnek; Szudánból és Egyiptomból még áprilisban is jelentik őket. Márciusban-áprilisban érnek vissza Európába, átlagosan 49 napos utazás után. Az őszi utat 26 nap alatt teszik meg. A kedvező szelek, a táplálék szűkössége és a kevés víz gyorsítják az utat.

Kérdések:
Mikor indulnak el az európai fehér gólyák afrikai vándorútjukra?
A fehér gólyák költenek Afrikában is?
Milyen útvonalon repülnek a fehér gólyák Európából Afrikába?
Hol hagyják el Európát a Boszporusz-útvonalon közlekedő fehér gólyák?
Hol töltik a telet az európai fehér gólyák?
A fehér gólyák mikor térnek vissza Európába Afrikából?
Átlagosan hány napig tart, amíg a fehér gólyák Afrikából Európába repülnek?
Hány napig tart, amíg a fehér gólyák ősszel Európából Afrikába érnek?
Hány nap a különbség a fehér gólyák tavaszi és őszi vándorlása között?
Miért teszik meg a fehér gólyák sokkal gyorsabban az őszi útjukat Európából Afrikába, mint vissza?
qgen: title: Fekete rigó context: A T. m. intermedius ázsiai alfaj, amely Közép-Oroszországtól Tádzsikisztánig, valamint Afganisztán nyugati és északkeleti vidékein és Kína keleti részein fészkel. Többnyire állandóan fészkelőhelyén él, nem költöző madár, ám egyes egyedei a magasabb hegyvidéki régiókból Afganisztán déli részeire és Irak egyes területeire vonulnak telelni. Nagyobb egyedszámú alfaj, koromfekete hímmel és barnásfekete nősténnyel.
További alfajainak listája:
Turdus merula agnetae – El Hierro és La Palma szigete a Kanári-szigetek közül
Turdus merula algirus – Algéria
Turdus merula maximus – Himalája, Tibet, Nyugat-Kína
Turdus merula simillimus – Dél-India és Srí Lanka
Turdus merula buddae
Turdus merula insularum

Kérdések:
A Turdus merula intermedius Afrikában él?
A Turdus merula intermedius egész évben ugyanazon a helyen él?
Milyen színűek a Turdus merula intermedius nőstény egyedei?
Hol él a Turdus merula agnetae fekete rigó alfaj?
A Kanári-szigeteket hány sziget alkotja?
A fekete rigó melyik alfaja él a Himalájában?
A Turdus merula buddae hol él pontosan?
Élnek fekete rigók Észak-Amerikában?
A fekete rigónak hány alfaja létezik?
Melyik a legnépesebb fekete rigó alfaj?
qgen: title: Fekete rigó context: Testhossza 23,5-29 centiméter, szárnyfesztávolsága 34–38 centiméter, súlya 80–125 gramm. Csőre sárga, szeme fekete, lábai barnák, hosszú farktolla van. A hím fényes , fekete tollazatú, barnásfekete lábakkal, sárga színű pupilla körüli gyűrűvel, és narancssárgás csőrrel, a tojó kormos barna színű, fakó, sárgásbarna csőrrel, barnásfehér torokkal és egy halvány folttal a begyén, míg a fiatalok az első vedlésig testük felső részén halványan, mellükön erősebben pettyezett mintájúak. Az első éves hímek hasonlítanak a felnőtt hím egyedekre, de sötétebb csőrük van és halványabb a pupilla körüli gyűrűjük és szárnyaik inkább barnás árnyalatúak, szemben testükkel, amely fekete tollazatú. Kiváló énekes, csak nappal énekel, de nagyvárosokban a megvilágítás hatására éjszaka is lehet hallani a hangját. A hímek csőre valamilyen módon sötétebbé válik telente.

Kérdések:
Mekkora egy fekete rigó?
Hány centi egy fekete rigó a csőre hegyétől a farka végéig?
A hím fekete rigók nagyobbak, mint a nőstények?
Mennyit nyom egy fekete rigó?
A fekete rigónak milyen színűek a tollai?
Hogyan lehet megkülönböztetni egymástól a fekete rigó nőstény és hím egyedeit?
Miről lehet felismerni a fiatal fekete rigókat?
Szépen énekel a fekete rigó?
Honnan ismerhető fel a fekete rigó éneke?
Miért énekelnek a fekete rigók éjszaka is a városokban?
A fekete rigó hím és nőstény egyedei egyformán szépen énekelnek?
Miért válik sötétebbé a fekete rigó hímek csőre télen?
qgen: title: Fekete rigó context: Európa és Ázsia nagy részén megtalálható. Eurázsián kívül Makaronézia szigetein és Északnyugat-Afrikában is fészkel.
Betelepítették Ausztráliába, Tasmániába és Új-Zélandra. Sikertelenül próbálták meghonosítani az Egyesült Államokban, a Fidzsi-szigeteken, a Dél-afrikai Köztársaságban és Szent Ilona szigetén.
Sík-, domb- és hegyvidékeken egyaránt gyakori faj. Nagyobb városokban is megtelepszik.
A közönséges fekete rigó Eurázsiában, Észak-Amerikában, a Kanári-szigeteken és Dél-Ázsiában fészkel. Ausztráliába és Új-Zélandra az ember közreműködésével jutott el. A madárpopulációk a déli és a nyugati területeken letelepedtek, míg az északabbi, valamint a magasabb hegyvidéki területeken élő populációk költöző madarak. Vándorló egyedei a teleket Észak-Afrikában és Ázsia trópusi vidékein töltik.
A városokban élő példányok többnyire a városokban töltik a telet a hidegebb éghajlati övben, mindeközben a vidéki fajtársaiknál több táplálékmennyiséghez jutnak és ezen kedvező körülmények miatt korábban jelölik ki területeiket és korábban is kezdenek párosodni.

Kérdések:
Hol élnek fekete rigók?
Miért telepítettek fekete rigókat Tasmániába?
Kik akarták betelepíteni a fekete rigókat a Fidzsi-szigetekre?
A fekete rigó magas hegyekben is fészkel?
A fekete rigó a telet és a nyarat is ugyanott tölti?
A fekete rigók közül melyek folytatnak vándorló életmódot?
A fekete rigók vándorló egyedei hol szokták tölteni a telet?
A városokban élő fekete rigók miért nem vándormadarak?
Milyen hatással van a fekete rigókra a városi életmód?
Mikor van a fekete rigók párzási időszaka?
Hány fészekaljat nevel fel a fekete rigó évente?
A fekete rigók hány százaléka él városokban?
qgen: title: Fekete rigó context: Az ember közeli környezetben a fekete rigók legnagyobb természetes ellenségei a házi macskák, amelyek leginkább a frissen kikelt fiókákat veszélyeztetik, melyek igen sérülékenyek ebben a korban. A rókák (Vulpini), valamint a ragadozó madarak, mint például a karvalyok (Accipiter nisus), valamint az Accipiter nemzetségbe tartozó többi ragadozó madár szintén elejtik a rigókat, amikor alkalmuk nyílik rá. Habár csak nagyon kevés bizonyíték van arra vonatkozóan, hogy a fekete rigók létszámát csökkentenék, vagy tojásaikat elfogyasztanák, ám a varjúfélék (Corvidae), mint például a szarkák és a szajkók (Garrulus glandarius) hatással vannak a fekete rigók egyedszámára.

Kérdések:
Milyen ragadozók jelentenek veszélyt a fekete rigókra?
Emberi környezetben milyen állatok jelentik a legnagyobb veszélyt a fekete rigókra?
Milyen életkorban esnek legkönnyebben a házi macskák áldozatául a fekete rigók?
A karvaly mindenevő madár?
Mi a karvaly latin neve?
Milyen madárfajok tartoznak az Accipiter nemzetségbe?
A szajkók a varjúfélék közé tartoznak?
Milyen hatással vannak a varjúfélék a fekete rigók egyedszámára?
Milyen madár a Garrulus glandarius?
qgen: title: Fekete rigó context: A fekete rigók életük jelentős részét a földön töltik élelem után kutatva, ahol kullancsokkal fertőződhetnek, melyek külső élősködők, és főleg a rigók fejéhez tapadnak hozzá. Franciaországban a vidéken élő fekete rigók 74 százaléka volt megfertőzve a kullancsok Ixodes fajával, miközben a városi populációnak csak mintegy 2 százalékát érintette ugyanez a probléma. Ez részben azért van így, mert a kullancsok számára jóval nehezebb a rendszeresen nyírt gyepterületeken és a művelt kertekben újabb és újabb hordozó állatokat találniuk, mint a gondozatlan vidéki környezetben, valamint azért is, mert a kullancsokat hordozó őzek, rókák és vaddisznók jóval nagyobb számban élnek vidéken. A kullancsok Ixodes faja képes átvinni a különböző kórokozókat, vírusokat és baktériumokat az egyik állatról a másikra, és, mint ismeretes, képesek a Borrelia baktériumot a madarakra átvinni, ugyanakkor ez nem jelenti azt, hogy ez nagyban befolyásolná a fekete rigók fizikai állapotát, kivéve, ha legyengült a szervezetük, vagy éppen vándorlás utáni időszakban vannak.

Kérdések:
Miért töltik a fekete rigók életük nagy részét a földön?
A kullancsok madarakon is meg tudnak telepedni?
A francia fekete rigók hány százalékában van kullancs?
Mi az oka annak, hogy a városban élő fekete rigók jóval ritkábban fertőződnek meg kullanccsal, mint a vidékiek?
Miért veszélyes a kullancsok által terjesztett Borrelia baktérium?
Melyik kullancs faj képes átvinni baktériumokat egyik állatról a másikra?
Mekkora veszélyt jelent a Borrelia baktérium a fekete rigókra?
Milyen betegségekre hajlamosak a fekete rigók?
qgen: title: Gyufa context: A gyufa (régiesen gyújtó) egyik végén gyúlékony anyaggal bevont, dörzsölésre könnyen gyulladó, tűzgyújtásra vagy hőadásra használt éghető (fa)pálcika. Két legfontosabb változata a csak a speciális dörzsfelületen meggyulladó biztonsági gyufa vagy svédgyufa, illetve a gyakorlatilag bármely érdes felületen tűzre kapó, mindenen gyulladó gyufa. Kínában már a 6. században használtak tűzgyújtásra kénnel átitatott fenyőfa pálcákat, de a modern gyufát csak a 19. század elején találták fel, és 1834-ben nyílt meg az első magyarországi dörzsgyufagyár. 
A zajtalan és robbanásmentes biztonsági gyufát 1836-ban a magyar Irinyi János szabadalmaztatta még vegyészhallgató korában. Találmányát és a gyártási jogokat eladta Rómer István bécsi gyógyszerésznek, aki az Irinyi-féle biztonsági gyufa gyártásán meggazdagodott, míg Irinyi szegénységben halt meg 1895-ben.

Kérdések:
Miből készül a gyufa?
Hogyan gyullad meg a gyufa?
Miért hívják svédgyufának a biztonsági gyufát?
Miért nevezik biztonságinak a biztonsági gyufát?
Milyen felületen gyullad a mindenen gyulladó gyufa?
Milyen anyaggal kezelték régen Kínában a gyufát?
Mióta létezik gyufa a világon?
Ki találta fel a modern gyufát?
Miben különbözik a modern gyufa az elődeitől?
Mikor létesült Magyarországon az első gyufagyár?
Hol nyílt meg az első magyarországi dörzsgyufagyár?
Meggazdagodott-e Irinyi a szabadalmából?
Kinek hozott gazdagságot a biztonsági gyufa?
Hogyan került Rómer Istvánhoz a biztonsági gyufa gyártási joga?
Pontosan milyen gyufát szabadalmaztatott Irinyi János?
qgen: title: Gyufa context: A négyszög vagy kör keresztmetszetű gyufaszálak anyaga többnyire puhafa (fűz, nyár, lucfenyő) vagy bükk, de ismertek levélben árusított, lapszerű fa-, keményített papír és műanyag gyufák is (levélgyufa). Átmérője általában 2, hossza 37-47 milliméter. A modern biztonsági gyufa vagy svédgyufa fejét alkotó elegyet az oxidálószer (kálium-dikromát, kálium-klorát akár 50%-ig[forrás?] ólom-dioxid, mangán-dioxid), antimon-szulfid, színezék, üvegpor és kötőanyag képezi. Az utánizzás megelőzéséül a gyufaszálat különböző anyagokkal kezelik (vízüveg, nátrium- vagy ammónium-foszfát stb.), majd paraffinnal vonják be. A gyufafej az előkészített dörzsfelületen gyullad meg, amelyet vörösfoszfor, barnakőszén, őrölt üveg és kötőanyag elegyítésével állítanak elő. A gyufa fejét a gyújtófelülethez dörzsölve a skatulya oldalán lévő vörösfoszfor gőzzé alakul, s ez gyújtja be az oxidálószert tartalmazó gyufafejet. Az égés átterjed a puhafa gyújtószálra, és a láng egy-két másodperc alatt hevesen, magas hőmérsékleten, szúrólángszerűen ég el.

Kérdések:
Puhafa-e a bükk?
Mi a levélgyufa?
Milyen a gyufaszál keresztmetszete?
Hogyan készül a dörzsfelület, ahol a gyufát meg lehet gyújtani?
Tartalmaz-e foszfort a gyufa feje?
Milyen bevonat van a gyufaszálon?
Miért kell a gyufaszálat különböző anyagokkal kezelni?
Miért veszélyes a gyufa utánizzása?
Mi történik a gyufa gyújtófelülethez dörzsölésekor?
Létezik-e 5 centis gyufa?
Milyen színezék kerül a gyufa fejére?
Miért használnak őrölt üveget a gyufaskatulya dörzsfelületén?
qgen: title: Gyufa context: Kínában már a 6. században használtak tűzgyújtásra kénnel átitatott fenyőfa pálcákat, de a modern gyufa feltalálása a 19. század elejére esik. A 18. század végén a fehérfoszfor felhasználásával kísérletezték ki az első, még nem dörzsgyufaszerű gyújtóeszközöket (például foszforos gyertya). 1805-ben a francia vegyész, Louis Jacques Thénard asszisztense, Jean Chancel kísérletezett ki egy költségesen előállítható és meglehetősen veszélyesnek bizonyult gyufaféleséget, a mártógyufát, amely kereskedelmi forgalomba soha nem került. A gyufa gyúlékony fejét kálium-klorát, kén, cukor és gumi elegyével vonta be, amely egy kisebb kénsavas azbesztet tartalmazó edénybe merítve gyulladt meg. A későbbi évtizedekben a francia François Derosne és az angol G. Cooper igyekezett tökéletesíteni a mártógyufát, de használata továbbra is veszélyes maradt.

Kérdések:
Ki készített először mártógyufát?
Miért nevezték mártógyufának a mártógyufát?
Miért nem árusították a mártógyufát?
Miért volt veszélyes a mártógyufa?
Mivel gyújtottak tüzet a kínaiak a 6. században?
Sikerült-e biztonságossá tenni a mártógyufát?
Milyen anyagot használtak az első gyújtóeszközökhöz a 18. században?
Használnak-e ként a modern gyufákhoz?
qgen: title: Gyufa context: Az első dörzsgyufát John Walker angol vegyész találta fel 1827-ben. Robert Boyle 1680-as évekbeli kísérleteit alapul véve állította össze azt az antimon(III)-szulfid, kálium-klorát, termésgumi és keményítő alkotta elegyet, amely érdes felülethez dörzsölve meggyulladt. Az általa congrevesnek elnevezett gyufa szabadalmi jogait Samuel Jones vásárolta meg, és végül lucifers néven hozta forgalomba. E kezdetleges gyufának azonban több hibája is volt: a gyufa a hozzá mellékelt dörzspapír segítségével nehezen, de siker esetén robbanásszerűen gyulladt meg, a láng nagysága kiszámíthatatlan volt, ráadásul elviselhetetlen szaggal járt együtt. 1831-ben a francia Charles Sauria fehérfoszfort adott a gyulladóelegyhez, amely könnyebb gyulladást eredményezett, és csökkentette a kellemetlen szagokat. Az újítás viszont azzal járt együtt – lévén a fehérfoszfor rendkívül gyúlékony –, hogy a gyufaszálakat légmentesen kellett tárolni. Ráadásul az újonnan nyílt gyufagyártó üzemek munkásai tömegesen kaptak foszformérgezést, sőt, követtek el foszforral öngyilkosságot, így a veszély felismertével széles körű kampány indult a fehérfoszforos gyufák betiltásáért.

Kérdések:
Ki a dörzsgyufa feltalálója?
Mikor készült az első dörzsgyufa?
Milyen anyagokat használt John Walker a dörzsgyufájához?
Milyen néven árulta a gyufát Samuel Jones?
Milyen előnyökkel járt a fehérfoszfor alkalmazása a gyufagyártásban?
Milyen illata volt a kezdetleges gyufának?
Mekkora lánggal égett a kezdetleges gyufa?
Miért kellett a fehérfoszforos gyufát légmentesen tárolni?
Hogyan biztosították a fehérfoszforos gyufa légmentes tárolását?
Miért akarták betiltani a fehérfoszforos gyufákat?
Milyen tünetekkel jár a foszformérgezés?
Betiltották-e végül a fehérfoszforos gyufát?
Hogyan kellett meggyújtani a kezdetleges gyufát?
qgen: title: Gyufa context: A dörzsgyufa 1820-as évekbeli megjelenésével világszerte megnyíltak az első, később nagy sikert elérő gyufagyárak (a jönköpingi Lundström, a lyoni Coigent père & Fils, a londoni Bryant and May stb.). 1834-ben nyílt meg az első magyarországi dörzsgyufagyár, Zucker László üzeme, amelyet később a győri (1852), eszéki (1856), szegedi (1858), bajai (1859), szombathelyi (1869), kiskunfélegyházi (1877), budafoki (1894) és kecskeméti (1909) gyufagyárak követtek, s 1910-ig mindösszesen huszonkét gyufagyár működött az országban. Az első világháború után ezek java része bezárt, s a budafoki, kecskeméti és szegedi fedezték az ország gyufaszükségletét (mára a kecskeméti is megszűnt). Az első, speciálisan gyufaipari gépek (furnérhasítók, szálvágók, masszaőrlők) az 1850-es évektől jelentek meg, ami lehetővé tette a korábbi manufaktúrák helyett a nagyipari gyufa-előállítás elterjedését.

Kérdések:
Mi volt a neve a lyoni gyufagyárnak?
Ki hozta létre az első magyarországi dörzsgyufagyárat?
Mikor létesítették az első gyufagyárat Magyarországon?
Hol nyílt meg az első magyar dörzsgyufagyár?
Mikor nyílt meg Eszéken a gyufagyár?
Mi a masszaőrlő?
Mit csinál a masszaőrlő gép?
Minek köszönhető a nagyipari gyufagyártás elterjedése?
Hány gyufagyár volt Magyarországon 1910-ig?
Hol gyártanak ma gyufát Magyarországon?
Gyártanak-e gyufát manapság Kecskeméten?
qgen: title: Gárdonyi Géza context: Gárdonyi Géza, született Ziegler Géza (Agárdpuszta, 1863. augusztus 3. – Eger, 1922. október 30.) magyar író, költő, drámaíró, újságíró, pedagógus, a Magyar Tudományos Akadémia tiszteleti tagja. A 19–20. századforduló magyar irodalmának népszerűségében máig kiemelkedő alakja. Korának sajátos figurája, egyik irodalmi körhöz sem sorolható tagja volt. Életműve átmenetet képez a 19. századi romantikus, anekdotikus történetmesélés és a 20. századdal születő Nyugat-nemzedék szecessziós, naturalista-szimbolista stíluseszménye között.

Kérdések:
Gárdonyi Géza milyen néven született?
A Gárdonyi Géza művésznév?
Miért vette fel Ziegler Géza a Gárdonyi Géza nevet?
Mikor született Gárdonyi Géza?
Gárdonyi Géza mikor halt meg?
Hány évig élt Gárdonyi Géza?
Milyen irodalmi stílus képviselője Gárdonyi Géza?
Milyen újságoknak írt Gárdonyi Géza?
Hol tanított Gárdonyi Géza?
qgen: title: Gárdonyi Géza context: A pályafutását 1881-ben népiskolai tanítóként kezdő, majd 1885 után újságíróként folytató Gárdonyi 1897 után vidéki visszavonultságban alkotott („az egri remete”), szépírói munkásságának szentelve életét. Pályáját folyamatos útkeresés, tematikai és formai kalandozás jellemezte, prózaírói életműve ennek fényében három korszakra osztható. Az 1890-es években írt népies hangvételű novellái és elbeszélései hozták meg számára a kortársak elismerését (Az én falum, 1898), de az utókor elsősorban a századfordulót követő évtizedben keletkezett történelmi regényei révén ismeri (Egri csillagok, 1901; A láthatatlan ember, 1902; Isten rabjai, 1908), illetve a magyar lélektani regény korai darabjainak szerzőjét tiszteli személyében (Szunyoghy miatyánkja, 1913; Ida regénye, 1920). Bár költői és drámaírói munkássága kevésbé bizonyult maradandónak, szintén jelentős. Az 1900-as években a szórakoztató célú népszínművek kliséin túllépve lélekábrázoló jellegű népies történeteket dramatizált színpadra (A bor, 1901).

Kérdések:
Mivel foglalkozott Gárdonyi Géza a pályafutása első éveiben?
Gárdonyi Géza hány évig tanított?
Hány évig dolgozott újságíróként Gárdonyi Géza?
Kit hívtak egri remetének?
Gárdonyi Gézát miért hívták egri remetének?
Hány korszakra osztható Gárdonyi Géza írói munkássága?
Gárdonyi Géza írói munkássága milyen korszakokra osztható?
=7. Milyen korszakok különíthetők el Gárdonyi Géza munkásságában?
Mikor írta Gárdonyi Géza az Egri csillagokat?
Ki írta A láthatatlan ember című regényt?
Milyen történelmi regényeket írt Gárdonyi Géza?
Gárdonyi Géza írt verseket?
Melyik Gárdonyi Géza legismertebb színpadi műve?
qgen: title: Gárdonyi Géza context: Pályája során számos álnevet használt, főként újságírói tevékenysége kapcsán, illetve pályája korai szakaszában írt röpiratai és ponyvái címlapján, később pedig gyermekmeséi fejlécén. Ezek betűrendben: Balatoni, Black William dr., Don Vigole, Egy katholikus, Egy katholikus pap, Figurás Feri, Figurás Géza, g.g., gh.t., Garabonciás diák, Gárdonyi bácsi, Géza bácsi, Göre, Göre Gábor, Ista Pista, Katufrék Fekete Géza Pétör, Mindentudó Gergely bácsi, Mummery Róbert, Nagyapó, Nemeskéry Sándor, Paprika János, Répa Matyi, Somogyi lantos, Tamásffy dr., Vén Hegedős, Yang A. dr., Yang O. I. dr., -yi.

Kérdések:
Milyen írói álneveket hasznát Gárdonyi Géza?
Miért használt Gárdonyi Géza írói álneveket?
Hány álneve volt Gárdonyi Gézának?
Kinek az írói álneve volt Répa Matyi?
Mikor írt álnéven Gárdonyi Géza?
qgen: title: Gárdonyi Géza context: Visszavonultsága és az irodalmi köröktől való elzárkózása ellenére Gárdonyi több művelődési, irodalmi és tudományos társaság munkájában részt vett „egri remetesége” időszakában is. 1898-tól tagja volt a Petőfi Társaságnak és a Királyi Magyar Természettudományi Társulatnak. 1902-ben másodmagával jelölték a Kisfaludy Társaság tagjává, de végül alulmaradt a filológus, műfordító Fiók Károllyal szemben. A következő évben, 1903-ban újra jelölték és ezúttal megválasztották – ekkor azonban már Gárdonyi utasította vissza a tagságot, s távollétében avatták taggá. 1910. április 28-án a Magyar Tudományos Akadémia levelező, 1920. május 5-én tiszteleti tagjává választották, akadémiai székfoglalójául Shakespeare költözése című jelenetét olvasta fel 1912. május 5-én. 1918-ban tudtán kívül megválasztották a Vörösmarty Akadémia tagjának, Gárdonyi előbb tiltakozólevélben utasította vissza a nem kért megtiszteltetést, de Móricz Zsigmond kérésének engedve végül elfogadta a tagságot. 1919. október 6-án az ellenforradalmi szellemiségű Magyar Írók Nemzeti Szövetségének díszelnökévé választották.

Kérdések:
Milyen irodalmi és tudományos társaságok munkájában vett részt Gárdonyi Géza?
Tagja volt Gárdonyi Géza a Petőfi Társaságnak?
Gárdonyi Géza mikor lett tagja a Kisfaludy Társaságnak?
Gárdonyi Géza miért utasította vissza a Kisfaludy Társaság tagságát 1903-ban?
Mikor lett az MTA levelező tagja Gárdonyi Géza?
Mikor volt Gárdonyi Géza akadémiai székfoglalója?
Mit olvasott fel Gárdonyi Géza 1912. május 5-én a Magyar Tudományos Akadémia előtt?
Gárdonyi Gézát mikor választották meg a Vörösmarty Akadémia tagjának?
Kinek a közbenjárására fogadta el Gárdonyi Géza a Vörösmarty Akadémia tagságát?
Móricz Zsigmond és Gárdonyi Géza ismerték egymást?
Gárdonyi Géza hogyan fogadta a Tanácsköztársaság kikiáltását?
qgen: title: Gárdonyi Géza context: Életéről, személyéről és művészetéről már életében születtek írások, a halálát követő évtizedben megjelenő Gárdonyi-monográfiák és ‑elemzések száma pedig tucatnyira rúgott (felsorolásukat lásd a szócikk végén). Gárdonyi halálát követően fia, Gárdonyi József vette kezébe apja irodalmi hagyatékának rendezését, emellett Az élő Gárdonyi címen könyvet is írt apjáról (1934), valamint németre fordította A láthatatlan ember című regényét (1941). Részben szervezőmunkájának köszönhetően 1923-ban létrejött az Országos Gárdonyi Géza Irodalmi Társaság, amely 1924 és 1938 között a Dante Könyvkiadóval összefogva hatvan kötetben jelentette meg az író teljes életművét. Számos elbeszélése, regénye, színműve és gyermekmeséje csak ekkor – posztumusz – jutott el az olvasóközönséghez. A Szépirodalmi Könyvkiadó 1962 és 1966 között tizenegy kötetben újra kiadta összegyűjtött műveit. Az 1960-as–1970-es évek során irodalmi hagyatéka gondozásában, életútja és életműve tudományos feltárásában és megismertetésében vezető szerepet játszott Z. Szalai Sándor és Kispéter András.

Kérdések:
Ki foglalkozott Gárdonyi Géza irodalmi hagyatékával?
Gárdonyi József ki volt?
Ki írta Az élő Gárdonyi című könyvet?
Mikor adták ki Az élő Gárdonyi című könyvet?
Ki fordította németre Gárdonyi Géza A láthatatlan ember című regényét?
Beszélt németül Gárdonyi Géza fia, Gárdonyi József?
Mikor jelent meg Gárdonyi Géza A láthatatlan ember című regénye németül?
Az Országos Gárdonyi Géza Irodalmi Társaság mikor alakult meg?
Melyik könyvkiadó jelentette meg Gárdonyi Géza teljes életművét 1924 és 1938 között?
Hány kötetben adta ki Gárdonyi Géza életművét a Dante Könyvkiadó?
Melyik könyvkiadó foglalkozott Gárdonyi Géza összes műveinek kiadásával a hatvanas években?
Hány kötetben gyűjtötte össze Gárdonyi Géza műveit a Szépirodalmi Könyvkiadó?
qgen: title: Gímszarvas context: Ma már a gímszarvasnak nincs természetes ellensége Közép- és Nyugat-Európában. Korábban az európai kontinensen a szürke farkas és az eurázsiai hiúz pusztította, különösen a fiatal állatokat. Az állományszabályozást sok év óta már csak a vadászok végzik. Ahol még élnek gímszarvasok a vadasparkokon kívül, főleg Kelet-Európában, ott a borjakra és a fiatal állatokra barna medvék és vaddisznók is vadásznak. Skóciában feljegyezték, hogy a fiatal szarvasokat még a sasok is megtámadják: egy esetben pedig dokumentálták, hogy egy 20,5 kilogrammos borjat egy még fejlődésben lévő sas ejtett zsákmányul. Korábban Afrikában és az ázsiai elterjedési területükön oroszlánok és leopárdok vadásztak a gímszarvasra.

Kérdések:
Mik a gímszarvas természetes ellenségei?
Van természetes ellensége ma a Közép- és Nyugat-Európában élő gímszarvasoknak?
Miért nincs ma már természetes ellensége a nyugat-európai gímszarvasoknak?
Honnan tudjuk, hogy a szarvasborjúkat a sasok is megtámadják?
Élnek ma oroszlánok Ázsiában?
qgen: title: Gízai nagy piramis context: A gízai nagy piramis (más néven Hufu-piramis vagy Kheopsz-piramis, ókori nevén Ahet Hufu, „Hufu horizontja / fényhegye”) az egyiptomi óbirodalmi Hufu (Ḫwf.w, görögösen Kheopsz vagy Szúfisz, Χεοψ, Σουφις) fáraó által építtetett piramis. A legrégebbi, a legnagyobb és egyben az egyedüli fennmaradt csoda az ókori világ hét csodája közül. Az emberiség történetének egyik csúcsteljesítménye, a kínai nagy fal, a Hafré-piramis és a karnaki templom mellett a legnagyobb ókori építmény, a világ legnagyobb piramisa, amely 147 méteres magasságával négyezer évig a világ legmagasabb épülete is volt egyben.

Kérdések:
Milyen néven szokták még emlegetni a gízai nagy piramist?
Mi volt a gízai nagy piramis ókori neve?
Ki építette a gízai nagy piramist?
=3. Melyik egyiptomi fáraó építette a gízai nagy piramist?
Mi volt az ókori világ hét csodája?
Hány maradt fenn a mai napig az ókori világ hét csodája közül?
Melyik építmény maradt fenn az ókori világ hét csodája közül?
Melyik a legrégibb az ókori világ hét csodája közül?
Melyik a világ legnagyobb piramisa?
Milyen magas a gízai nagy piramis?
=8. Hány méter magas a gízai nagy piramis?
Melyik ország területén van a gízai nagy piramis?
qgen: title: Gízai nagy piramis context: Az építtető személyének kiléte mindig fontos kérdés volt, de ellentétben a Menkauré-piramis körül kialakult sokféle állásfoglalással, ezt az építményt mindig is Kheopsz személyéhez kötötték. Manethón ugyan azt írja, hogy nem Kheopsz, hanem Szóphisz volt a neve, de ez inkább névváltozatnak tűnik, mintsem más uralkodó feltevésének. Kheopsz közreműködésének kétségbevonása csak a 20. században vált divatossá, amikor az ókori kultúrákat általában, de különösképpen az óegyiptomit vagy előrébb, vagy jóval hátrébb datálták a hagyományos elméleteknél. Az összes ilyen elmélet nagy hátránya, hogy semmit sem kínál Kheopsz helyett a teljes bizonytalanságon kívül.

Kérdések:
Ki építtette a gízai nagy piramist?
Hol van a Menkauré-piramis?
Ki az a Manethón?
Kheopsz és Szóphisz ugyanannak a fáraónak a neve?
Miért vonták kétségbe a XX. században, hogy a gízai nagy piramist Kheopsz építtette?
Ha nem Kheopsz fáraó építtette a gízai nagy piramist, akkor kicsoda?
qgen: title: Gízai nagy piramis context: Ma már nem ez az egyetlen tárgyi bizonyíték Hufu személyét illetően, hiszen sok építő osztag neve is ismert, melyek a piramison dolgoztak: „Milyen hatalmas Hufu fehér koronája”, „Hufu megtisztítja a két országot”. 1946-ban Jean-Philippe Lauer sztélétöredéket fedezett fel, amin a piramis neve, az Ahet-Hufu felirat olvasható. A halotti komplexum környékén feltárt munkásváros méretei túlzóak lennének, ha pusztán csak a piramist övező egyéb kultikus és temetkezési célú épületek létrehozásához jött volna létre.

Kérdések:
Milyen építő osztagok dolgoztak Hufu piramisán?
Mikor fedezett fel Jean-Philippe Lauer egy olyan sztélétöredéket, amin az Ahet-Hufu felirat olvasható?
Mi az a sztélé?
Mi a Kheopsz-piramis ókori egyiptomi neve?
qgen: title: Gízai nagy piramis context: A Hufu-korabeli emlékeken Hemiunu (Ḥm-iwnw) „A király összes építkezéseinek vezetője” címmel tűnik fel. Ez az ember sok címmel rendelkezett: vezír (tjati, ṯ3tj), „A herceg”, „Az elöljáró”, „Az alsó-egyiptomi uralkodó pecsétőre”, „Básztet, Szesemtet és a mendészi kos papja”, „Ápisz és a Fehér Bika (Hápi és Hedzs) őrzője”, „Thot (vagy Dzsehuti, ḏḥwtj) háza öttagú testületének nagyja”, stb. Ismert róla még, hogy a A király test szerinti fia címet is viselte. Az nem derül ki, hogy melyik király fia, sőt Kákosy László szerint csak Sznofru (Snfrw) fia Nofermaat (Nfr-M3ˁt, aki herceg volt, nem uralkodó) lehetett az apja. Az azonban biztos, hogy Hufu kortársa volt, és fontos építkezéseket vezetett, valószínűleg a nagy piramisét is.
A Hufu személyével kapcsolatos egyiptológiai álláspont összhangban van a régészeti leletekkel, a feliratos emlékekkel, az egykorú forrásokkal, és beilleszkedik a piramisépítés fejlődési modelljébe, a történeti események vonalába. A piramisépítészet óbirodalmi fejlődésének egyik állomása ez, amely a III. dinasztiától kezdődően töretlenül ível Hufuig, sőt tovább, egészen a VI. dinasztia végéig.

Kérdések:
Milyen címeknek volt a birtokosa Hemiunu a Hufu fáraó korából fennmaradt emlékek tanúsága szerint?
Hemiunu melyik királynak a fia volt?
Hemiunu irányította a gízai nagy piramis építését?
Kit neveztek a Hufu-korabeli emlékeken "Ápisz és a Fehér Bika őrzőjének"?
qgen: title: Gízai nagy piramis context: A piramis felépítményét átlagban 1 köbméteres, 2 tonnás kváderekből építették, összesen körülbelül 2,5 millió köbméter mennyiségben, azaz ötmillió tonnás tömegben. Az építés technológiája a Sznofru piramisainál már bevált módszerű, ennek lényege, hogy a téglatest alakú kvádereket nem a hagyományos módon, a legkisebb felületű oldalra állítva és döntött szögben helyezték el, hanem a legnagyobb felületű oldalra és vízszintesen. Emellett nem közel függőleges rétegeket építettek, mint korábban, hanem vízszinteseket, minden egyes követ átlapolva helyeztek el egy sík felületen, bár erre csak a külső rétegeknél ügyeltek. Ez jelentősen megnövelte a stabilitást. A belső mag gyengén megmunkált, csak durván tégla alakúra faragott kövekből áll, amely a külső részek felé egyre pontosabb és finomabb faragásúvá válik. A belső részeken a kváderek közti hézagokat kőtörmelék és homok tölti ki. A legkülső kváderek már összecsiszolt felülettel kerültek beépítésre.

Kérdések:
Mekkora kövekből épült a gízai nagy piramis?
Mekkora kőtömeget kellett megmozgatni a gízai piramis felépítéséhez?
Hogyan helyezték egymásra a köveket a gízai piramis építésekor?
Milyen építési módszerrel növelték az ókori építőmesterek a gízai nagy piramis stabilitását?
A gízai nagy piramisnak minden építőköve egyformán alaposan megmunkált?
A gízai nagy piramis belsejében miért nem munkálták meg alaposan az építőköveket?
A gízai nagy piramis építőkövei milyen alakúak?
A gízai nagy piramist milyen anyagból építették?
qgen: title: Gízai nagy piramis context: A kváderek mérete és alakja a teljes felépítményben változatos, sokszor szabálytalan. Az építőkövek magassága, és ezzel a rétegek vastagsága 0,9 és 1,2 méter között, a rétegek behúzása a 0,23 métertől az 1 méterig váltakozik. A felépítmény legnagyobb része (98%) helyben bányászott, gyenge minőségű mészkő, a burkolat igen jó minőségű turai mészkő, míg az alépítményben és teherhordó részeken és a szarkofágnál asszuáni gránit alkalmazása is előfordul. A piramis keleti oldalának egy szakaszán még mindig látható mintegy három sornyi burkolat a hozzá csatlakozó „küszöbbel”, így képet alkothatunk arról is, hogy nézett ki ez az építmény újkorában.
A messzebbről érkező építőanyagot a Níluson szállították, speciális hajókon, amelyeket még a közönséges áruszállító hajóktól is megkülönböztettek. Az áruszállítók neve uszeh (wśḫ, egyik jelentése széles), a kőtömböket, oszlopokat és szarkofágokat a szat (s3-t) nevű típussal hordozták. A kőtömbök súlya az 1,5 tonnástól a több tíz tonnásig változik. Így nem meglepő, hogy a gigantikus építmény tömege meghaladja az 5 000 000 tonnát. Elkészülte idején hófehér gúla volt.

Kérdések:
Milyen alakú építőkövekből épült a gízai nagy piramis?
Milyen anyagból készült a gízai nagy piramis?
Mivel burkolták be kívülről a gízai nagy piramist?
A gízai nagy piramis mely részei készültek gránitból?
A gízai nagy piramisban hol van a sírkamra?
A gízai nagy piramis mekkora része épült gyenge minőségű építőanyagból?
Hogyan szállították a helyszínre az építőanyagot a gízai nagy piramishoz?
Mi volt a neve az ókori Egyiptomban a közönséges áruszállító hajóknak?
Milyen nehezek a gízai nagy piramishoz felhasznált építőkövek?
Milyen nehéz a gízai nagy piramis?
Hogy nézett ki a gízai piramis újkorában?
Milyen színű volt a gízai nagy piramis, amikor megépült?
A gízai nagy piramis ma már miért nem fehér?
qgen: title: Gízai nagy piramis context: A piramis eredeti bejárata az északi oldalon, 17 méterre a talajszint felett, és 7,3 méterre a középvonaltól keletre helyezkedik el. A római korban lezárt bejáratot csak az al-Mamún kalifa által vágott folyosóról visszafelé keresve lehetett megtalálni, olyan alaposan elrejtették. Innen 1 méter széles és 1,2 méter magas folyosó indul lefelé, a lépcsős piramisok lejtős folyosójának mintájára. A járat lejtése 26° 31’ 23’’. 28 méter után éri el a külső talajszintet, innen még 30 méter hosszú, mielőtt vízszintessé válik. A vízszintes szakasz 9 méter után torkollik az alsó kamrába. Ez a szerkezet önmagában a mejdúmi piramis konstrukciójának ismétlése. Ilyen megfontolások alapján kizárható, hogy a folyosó az északi Sarkcsillagra nézne, mivel az északi szélesség 29° 58' 45’’ földrajzi koordinátán ugyanilyen emelkedési szöggel nézne a folyosó bejárata az égi északi pólus felé. Ez a majdnem 3,5°-os eltérés nagyon sok az óegyiptomi lehetőségekhez képest. A folyosó iránya kizárólag a piramis északi tájolásának és a hagyományos emelkedési szögnek tulajdonítható.
Erről a folyosóról nyílik a Nagy Galériához vezető út és a munkások folyosójának, vagy egyszerűen csak „aknának” nevezett járat is.

Kérdések:
Hol lehetett eredetileg bemenni a gízai nagy piramis belsejébe?
A gízai nagy piramis bejárata melyik égtáj felé nyílik?
A gízai nagy piramis bejárata a földtől milyen magasan nyílik?
Miért zárták le a gízai nagy piramis bejáratát a római korban?
Miért olyan szűk a gízai nagy piramis bejárati folyosója?
Mennyire lejt a gízai nagy piramis bejárati folyosója?
A gízai nagy piramis bejárata a Sarkcsillagra néz?
Milyen széles a gízai nagy piramis bejárati folyosója?
qgen: title: Gízai nagy piramis context: A halotti templom romjait 1939-ben Abu Szeif fedezte és tárta fel. 100 egyiptomi könyök (52,5 méter) hosszú, valaha oszlopcsarnokból és áldozó kápolnából állt. Turai mészkőből épült, mint a piramis burkolata is, udvarán és szentélyében összesen 50 gránitoszloppal. Mára csak a bazalt padlóburkolat egy része maradt fenn. Már ekkor (1939-ben) feltárták a Napbárka három dokkját is, majd 1954-ben Kamal el-Mallákh és Zaki Nur két másikat is, melyek egyikében találták a legrégebbi ismert hajót. A piramis körül még két nagyobb és öt kisebb, bárka alakú (vagyis ovális) bemélyedést véstek a szikla-aljzatba.
A Sznofru piramisainál még meglévő áldozó kápolnának és északi szentélynek, valamint a még korábbi Déli sírboltnak a Hufu-piramis környékén nincs nyoma. A piramiskörzet IV. dinasztiabeli redukálódásának okát többen - például Stadelmann - abban látják, hogy a piramis belsejébe került a kultuszhely - Hufu esetében a Királyné Kamrája -, ezért elegendő volt egyetlen halotti templom a kultuszgyakorlásra.

Kérdések:
Mikor találták meg a halotti templom romjait a gízai piramis mellett?
Ki fedezte fel a halotti templom romjait a gízai nagy piramis mellett?
Hol helyezkedik el a halotti templom a gízai nagy piramis mellett?
Mekkora a halotti templom a gízai nagy piramis mellett?
Milyen széles a halotti templom a gízai nagy piramis mellett?
Milyen hosszú egy egyiptomi könyök?
Hány centiméter egy egyiptomi könyök?
Milyen részei voltak egykor a gízai nagy piramis mellett álló halotti templomnak?
Milyen anyagból építették a gízai nagy piramis halotti templomát?
Hány gránitoszlop állt a gízai nagy piramis halotti templomában?
Milyen kultikus célokat szolgált az ókori Egyiptomban a Napbárka?
Hány éves a legrégebbi ismert hajó?
Mi az oka annak, hogy a gízai nagy piramis körül csak egyetlen halotti szentély épült?
Milyen funkciót töltött be a Sznofru piramisainál az északi szentély?